Аҟәа иаадыртраны иҟоу акинотеатр аҭыҧ аҟны ''Илахҿыху аилыргара'' мҩаҧган рашәара 19, абри атәы Аҟәа ақалақь аусбарҭа аҿари аспорти рызҵаарақәа рзы акомитет аспециалист Есма Кәыҵниа Sputnik акорреспондент иалҳәеит.
Кәыҵниа лажәақәа рыла аҵыхәтәантәи аамҭазы аҧсуа жәлар аилыргарақәа ҽакала ирызнеиуа иалагет.
Аҟәа анхаҩы Кристина Харчлаа иаҳзеиҭалҳәеит ''Илахҿыху аилыргарахь'' дшымҩахыҵыз атәы.
"Сҩызеи сареи амузыка абжьы ҳаҳаит. Иахьгоз аҭыҧ ҳаназааигәаха изҿыз анаҳба, ҳаргьы аҳәҳәагақәа аашьҭыхны ҳрывагыланы аусура ҳалагеит", — лҳәеит Харчлаа.
Есма Кәыҵниа лажәақәа рыла ақалақь акоммуналтә маҵзура иаадыртраны иҟоу акинотеатр аҭыԥ аҟны иаҭахыз аусқәа зегьы мҩаԥыргеит.